Selskabet Dantherm Power i Hobro er udvalgt til at lavere 50 nødstrømsforsyninger, baseret på brændselsceller og brint, til Kina. Bag opgaven står China Mobile, verdens største teleselskab med 670 millioner abonnenter. Leverancen ses som en første prøveordre - men med spændende perspektiver for Hobro-virksomheden. De danskudviklede nødstrømsforsyninger er nu godkendt af China Mobile for installation i firmaets mobiltelefonnetværk ved 30 master. En vellykket installation og drift af de 50 systemer ventes at føre til kommerciel implementering af systemerne i en betydelig del af China Mobiles netværk, oplyser Dantherm Power. Udviklingen af brændselscellesystemet er foregået med støtte fra programmet EUDP under Energistyrelsen.

Referat:
Dantherm Power har modtaget en ordre fra verdens største teleselskab, China Mobile.